Betula pendula

La biola: Betula pendula 

 Descrission 
A l'ha na caraterìstica scòrsa sutila, seulia e bianca.
Mach anans con l'eta as chërpa, vers ël bass, con ëd nuanse pì sombre.
Le feuje a son a forma ëd romb, triangolar an sla ponta, con ij bòrd a lama ëd ressia; ij branchèt ch'a-j pòrto a son sutij e grotolù.
Le fior mas-ce a pendo, cole fumele as alvo.
La pianta a riva a n'autëssa màssima ëd na vinten-a ëd méter.

 Distribussion 
A chërs an Asia, an Mérica e an Euròpa, gavà ant ël sud-est.

 Notissie 
La biola a chërs soens su 'd teren assè primitiv, ma a peul ëdcò ven-e su ant ij teren crejos.
La fioridura a riva a la prima, an forma ëd gate, e as manifesta al moment anté che la pianta a buta fòra le feuje.
Le smens a son cite, con j'alëtte; a son produvùe an gran quantità e sò spantiament a l'é favorì dal vent.

Le biole a l'han ëd fòrte esigense ëd lus e d'eva; për sòn ij sò boschèt a son ràir e con pòca sombrura.
Ël bòsch ëd la biola a forniss un combustìbil bastansa bon, ma a l'ha nen d'amportansa për esse travajà.
Na vira, ij sò branch sutij e flessìbij, ma arzistent, as dovravo për confessioné le ramasse.

 Arferiment bibliogràfich për chi a veul fé dj'arserche pì ancreuse 
 Betula pendula Roth

Categorìa:Botànica